El Doctor Music Festival inicia a Londres el compte enrere pel seu retorn
El certamen, que se celebrarà el 12, 13 i 14 de juliol de 2019, anuncia el seu “compromís” amb la sostenibilitat | Els primers abonaments estaran disponibles a partir del maig a un preu inicial de 175 euros | Neo Sala assegura que el Doctor Music Festival 2019 serà "el millor festival que s'ha fet mai"
El Doctor Music Festival ha reunit aquest dilluns a Londres mànagers, representants i premsa internacional per promocionar entre la indústria musical britànica el seu anunciat retorn.
Una "reencarnació" de l'històric esdeveniment, que aquest diumenge s'ha anunciat que se celebrarà a Escalarre (el Pallars Sobirà) els dies 12, 13 i 14 de juliol amb un nou accent sostenible, segons ha anunciat el seu director, Neo Sala.
El festival, encara sense artistes confirmats però amb la pàgina web ja en marxa, vol créixer fins els 50.000 espectadors diaris però amb una petjada ecològica mesurada al territori, i col·laborant amb l'agricultura i ramaderia locals.
A més, el xef Albert Adrià s'ha aliat amb l'esdeveniment, on traslladarà el seu equip del restaurant Tickets per oferir una proposta gastronòmica complementària a la resta d’oferta dins del recinte.
The Groucho Club, ubicat al Soho londinenc, ha acollit l'acte promocional amb què el Doctor Music Festival ha volgut presentar-se a la indústria musical britànica.
Mànagers i representants d'artistes internacionals (Muse, Marck Knopfler, Arcade Fire o Red Hot Chili Peppers i Robbie Williams, entre altres, confirmats per l'organització) i mitjans locals i internacionals (Rolling Stone, Associated Press o The Guardian) estaven convocats per conèixer detalls del retorn del festival de les Valls d'Àneu vint anys després.
El director de la promotora Doctor Music, Neo Sala, ha assenyalat que la visita a Londres respon a l'intent de posicionar amb temps el festival dins de la gran oferta actual de d'esdeveniments europeus d'aquest tipus.
El festival no ha anunciat encara el nom de cap dels artistes participants ("dos anys i mig abans és impossible tenir cartell", ha afirmat Sala).
La visita a Londres ha servit, també, per anunciar les dates definitives de l'esdeveniment (12, 13 i 14 de juliol de 2019), així com per pregonar "un missatge de sostenibilitat, de sobirania alimentària i de recolzament al territori".
En aquest sentit, el festival ha avançat que tot el menjar que s'hi consumirà provindrà d'agricultura i ramaderia ecològiques, prioritàriament de l'entorn de les Valls d'Àneu.
Aquest esperit agrada a la Diputació de Lleida perquè entronca amb la promoció de la zona com a destí de turisme ecològic i sostenible.
Objectiu, 50.000 assistents diaris
D'altra banda, Doctor Music ha informat que l'aforament creixerà ostensiblement, i que aspiren a acollir 50.000 espectadors diaris (40.000 amb abonament, 10.000 amb entrada d'un dia).
"Amb 40.000 persones diàries el festival serà sostenible", ha quantificat el director general del soci de Doctor Music en aquesta empresa, In cow we trust, Chema Arnedo.
El nombre màxim d'espectadors dels festivals originals havia estat de 28.000 persones.
En conseqüència, també ha crescut l'extensió dels terrenys que s'ocuparan en aquest indret de les Vall d'Àneu.
Si als anys 90 el recinte arribava a les 90 hectàrees, el 2019 en seran 140.
Albert Adrià, xef convidat
L'acte promocional celebrat a Londres ha comptat amb la presència del xef Albert Adrià i el menjar que ha preparat amb el seu equip del restaurant Tickets de Barcelona.
I és que Adrià i tot l'equip del Tickets tancaran el restaurant de Barcelona durant els dies que se celebra l'esdeveniment, i es traslladaran al festival.
Allà oferiran una proposta gastronòmica –encara per decidir- d'acord amb la filosofia del festival "i a la vegada divertida".
Adrià no vol reproduir la fórmula "exclusiva" del restaurant barceloní, i es planteja poder servir uns 400 comensals per jornada.
"Començant a peu dret i acabant asseguts", el cuiner preveu enllestir una proposta culinària que rondarà els 70 o 80 euros per persona, segons ha calculat orientativament aquest dilluns.
La resta de l'oferta gastronòmica dins del recinte tindrà preus més assequibles i no serà en cap cas "menjar escombraria", ha remarcat Neo Sala.
"El millor festival que s'ha fet mai"
Neo Sala ha argumentat que una de les raons que més l'han "animat" a repetir l'experiència del Doctor Music Festival és la predisposició del territori.
"Entre tots farem el millor festival que s'ha fet mai", ha proclamat.
Prèviament, Sala havia remarcat que el retorn del Doctor Music Festival és puntual i d'esperit commemoratiu.
No hi ha, doncs, previsió de donar continuïtat a l'esdeveniment, han declarat aquest diumenge els seus responsables a Londres.
Neo Sala, Director del Doctor Music Festival, ha anunciat el retorn del festival el juliol del 2019 a la Vall d'Àneu. Malgrat que vol ampliar el nombre d'espectadors fins als 50.000 diaris, la intenció és que sigui sostenible. Albert Adrià oferirà els seus àpats, tot i que també hi haurà opcions més assequibles. Aquest retorn és puntual i commemoratiu.
El Doctor Music Festival tornarà l'estiu del 2019 en un certamen que preveu reunir a 50.000 espectadors a Escalarre (el Pallars Sobirà) en un recinte de 140 hectàrees. Serà com una "reencarnació" de l'històric esdeveniment dels anys 90 que, segons assegura el director Neo Sala, serà "el millor festival que s'ha fet mai".
Els responsables del Dr. Music Festival han anunciat a Londres el retorn del Festival al Pallars Sobirà del 12 al 14 de juliol. Encara no hi ha artistes confirmats. Enguany, el festival vol arribar als 50.000 espectadors diaris, però amb un impacte ecològic mínim: el menjar que se servirà serà de proximitat, provinent de l’agricultura i ramaderia locals.
El Doctor Music Festival ha reunit aquest dilluns a Londres mànagers, representants i premsa internacional per promocionar entre la indústria musical britànica el seu anunciat retorn.
En aquest sentit, el festival ha avançat que tot el menjar que s'hi consumirà provindrà d'agricultura i ramaderia ecològiques, prioritàriament de l'entorn de les Valls d'Àneu.
I és que Adrià i tot l'equip del Tickets tancaran el restaurant de Barcelona durant els dies que se celebra l'esdeveniment, i es traslladaran al festival.
Prèviament, Sala havia remarcat que el retorn del Doctor Music Festival és puntual i d'esperit commemoratiu. No hi ha, doncs, previsió de donar continuïtat a l'esdeveniment, han declarat aquest diumenge els seus responsables a Londres.
El Doctor Music Festival ha reunit aquest dilluns a Londres mànagers, representants i premsa internacional per promocionar entre la indústria musical britànica el seu anunciat retorn. 
A més, el xef Albert Adrià s'ha aliat amb l'esdeveniment, on traslladarà el seu equip del restaurant Tickets per oferir una proposta gastronòmica complementària a la resta d’oferta dins del recinte.
En aquest sentit, el festival ha avançat que tot el menjar que s'hi consumirà provindrà d'agricultura i ramaderia ecològiques, prioritàriament de l'entorn de les Valls d'Àneu.
L'acte promocional celebrat a Londres ha comptat amb la presència del xef Albert Adrià i el menjar que ha preparat amb el seu equip del restaurant Tickets de Barcelona.
El Doctor Music Festival ha reunit aquest dilluns a Londres mànagers, representants i premsa internacional per promocionar entre la indústria musical britànica el seu anunciat retorn. 
Una "reencarnació" de l'històric esdeveniment, que aquest diumenge s'ha anunciat que se celebrarà a Escalarre (el Pallars Sobirà) els dies 12, 13 i 14 de juliol amb un nou accent sostenible, segons ha anunciat el seu director, Neo Sala. 
El festival, encara sense artistes confirmats però amb la pàgina web ja en marxa, vol créixer fins els 50.000 espectadors diaris però amb una petjada ecològica mesurada al territori, i col·laborant amb l'agricultura i ramaderia locals.
En aquest sentit, el festival ha avançat que tot el menjar que s'hi consumirà provindrà d'agricultura i ramaderia ecològiques, prioritàriament de l'entorn de les Valls d'Àneu.
El Doctor Music Festival anuncia el seu retorn puntual, sostenible i amb l'oferta gastronòmica d'Albert Adrià.
Torna el Doctor Music Festival després de 20 anys en un esdeveniment que tindrà lloc a Escalarre.
Escalarre, a la vall d’Àneu, acollirà el Dr. Music Festival més sostenible 20 anys després de la darrera edició.